पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण लगातार बढ़ता जा रहा है। इसके कारण मरीजों की संख्या भी लगातार बढ़ती जा रही है। जिला एसआरजीअस्पताल में कोविड मरीजों से 400 बेड परी तरह फुल हो चुके हैं। वार्ड में भर्ती होने के लिए इमरजेंसी में करीब 30 मरीज अब भी आईसीयू बेड और वेंटिलेटर के लिए भी मरीज कतार में हैं। आईसीयू और वेंटिलेटर के लिए जब तक मरीज का नंबर आ रहा है तब तक वह ऑक्सीजन के लाे फ्लो पर जिंदगी और मौत की जंग लड़ रहा है।
यानी, अब मरीजों की संख्या के आगे संसाधन कम पड़ रहे हैं।जिला एसआरजी अस्पताल में 70 वेंटिलेटर हैं और गुरुवार को सभी पर मरीज भर्ती थे। इनडोर बिल्डिंग के तीसरे व चौथे फ्लोर पर भी ऐसे कई मरीज भर्ती थे, जिनकी हालत को देखते हुए उनको आईसीयू या वेंटिलेटर की जरूरत थी, लेकिन संसाधनों की कमी के चलते ऑक्सीजन के भरोसे जिंदगी मौत से लड़ रहे हैं। संसाधनों की कमी के आगे अस्पताल प्रशासन भी बेबस नजर आ रहा है। यही कारण है कि मरीज संसाधनों के अभाव में ही दम तोड़ रहे हैं। अस्पताल में प्रतिदिन 7 से 8 लोगों की मौत हो रही है। मरीजों से अस्पताल फुल होने पर नए मरीज भर्ती करना बंद कर दिए हैं।
सैटेलाइट अभी तक चालू नहीं, मरीजों का भार कैसे हाेगा कम जिला एसआरजी अस्पताल में क्षमता से अधिक मरीज हैं। दो दिन से मरीजों को सैटेलाइट अस्पताल में शिफ्ट करने के प्रयास किए जा रहे हैं, लेकिन गुरुवार तक सैटेलाइट अस्पताल में तैयारियां ही चल रही हैं। बुधवार तक तो यहां न कर्मचारी थे और न ही ऑक्सीजन सिलेंडर पहुंच पाए थे। गुरुवार को पूरा दिन तैयारियों में ही निकल गया। ऐसे में जिला एसआरजी अस्पताल को किसी प्रकार की राहत नहीं मिली। अब स्वास्थ्य विभाग द्वारा शुक्रवार तक इसे शुरू करने की बात कही जा रही है।
कोविड केयर सेंटर में ऑक्सीजन बेड नहीं जिला प्रशासन व स्वास्थ्य विभाग द्वारा कोविड केयर सेंटर बना गए है, लेकिन केवल इंजी. कॉलेज और भवानीमंडी के अंबेडकर सामूदायिक भवन में सामान्य बेड के साथ गिनती के ऑक्सीजन बेड है। शेष में सामान्य हैं, जाे अभी तक खाली पड़े हैं। यहां कोई मरीज नहीं है।
परिजन बढ़ा रहे ऑक्सीजन का फ्लो जिला एसआरजी अस्पताल की तीसरी व चौथी मंजिल पर मरीजों की लगातार शिकायतें आ रही है कि वहां ऑक्सीजन का फ्लो काफी कम आ रहा है। इस कारण मरीज तड़प रहे हैं। ऐसे में कुछ मरीजाें के परिजन रेग्यूलेटर से छेड़छाड़ कर ऑक्सीजन का फ्लो बढ़ा रहे हैं। इससे दूसरे मरीज को ऑक्सीजन मिलने में दिक्कत आ रही है। इधर, ऑक्सीजन सप्लाई के कर्मचारियों ने बताया कि डॉक्टर के अनुसार ऑक्सीजन का फ्लो सेट किया हुआ है। एक मरीज को 6 ली. तक ऑक्सीजन जरूरत होती है वह उसे मिल रही है।
ऑक्सीजन के लिए लंबी कतार
कोविड केयर सेंटर में बेड व मरीज की स्थिति{जिले में कोविड केयर सेंटर 6 हैं, इनमें 240 बेड हैं। इंजीनियरिंग कॉलेज हॉस्टल स्थित कोविड केयर सेंटर में 50 बेड है- यहां 23 मरीज भर्ती हैं। 11 ऑक्सीजन पर 12 सामान्य मरीज भर्ती थे। पॉलिटेक्निक कॉलेज में 30 बेड है। यह सामान्य बेड है- यहां कोई मरीज नहीं है। हार्टिकल्चर कॉलेज के किसान भवन में कोविड केयर सेंटर बनाया है, लेकिन यहां अभी कोई मरीज नहीं है। ढाबलाखिंची कोविड केयर सेंटर में 40 बेड है। इसमें 6 ऑक्सीजन बेड है- यहां 21 मरीज भर्ती थे।{किसान भवन कोविड केयर सेंटर में 30 सामान्य बेड है- सभी खाली है। भवानीमंडी अंबेडकर भवन में 30 बेड है- सभी खाली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn